Michele Carrascosa
Michele Carrascosa (11 a viz Ebrel 1774 en Palermo, Sikilia; 10 a viz Mae 1852 en Napoli) a oa ur jeneral e Rouantelezh Naplez.

E vuhez

Betek 1815
Ganet e oa en un tiegezh spagnol hag a oa erruet e Rouantelezh Naplez e 1734, gant ar roue spagnol Carlo. Meur a hini eus an tiegezh ac'h eas da ofiserien en arme ar rouantelezh. E vreur Raffaele (1779-1866) a voe jeneral ivez, ha ministr d'ar roue  Ferdinando II.

E 1796 e oa 22 vloaz pa voe gloazet en emgann Lodi, ma oa letanant war varc'h, a-enep arme c'hall Napoleone Buonaparte. E 1798 e oa gant Mack e Roma.

E 1799 e troas a-du ganto gant ar Republik partenopean, met honnezh ne badas nemet c'hwec'h miz. Ha pa zistroas ar Vourboned e voe bac'het da gentañ e karc'har Santo Stefano, ha goude harluet. Neuze ez eas gant an arme c'hall da vrezeliñ a-enep Bourboned Spagn. Distreiñ a reas da Naplez pa oa bet lakaet Joachim Murat, breur-kaer Napoleon, da roue. Murat a anvas Carrascosa da c'houarnour-arme  Naplez ha da varon e rouantelezh.

D'an  20 a viz Mae 1815 e sinas gant ar jeneral  Pietro Colletta, Feur-emglev Casalanza.

Goude ren Murat
E 1820-1821, e-pad emsavadeg ar moti napoletani  e klaskas c'hoari gant an div gostezenn : mont a reas da  Ministr ar brezel e gouarnamant ar Giunta provvisoria liberale, ha  ne enebas ket ouzh  ar stourmerien carbonari, met war un dro e klaskas tostaat ouzh ar roue Ferdinando di Borbone  ha leuskel en o sav an ensavadurioù kilstourm  hag an urzh kevredigezhel kozh. 

E 1821 en em savas a-enep aloubidigezh an Aostrianed, ha pa voe trec'het al liberaled e kemeras an tec'h.  
E 1823 ec'h embannas eñvorennoù. En harlu e chomas betek 1848,pa zistroas da Napoli. 

Mervel a eure e 1853.

 
Ganedigezhioù 1774
Marvioù 1853
Rouantelezh Naplez
Brezelioù Napoleon